Здравейте, при инсталирането на операционната Ви система, дискът не е бил разделен на дялове(partitions). Обикновено това се прави преди да се инсталира операционната система. Можете да го направите и при инсталирана ОС от инструмента Disk Management, чрез опцията Shrink Volume, а след това създаване на нов дял(partition). Disk management e достъпен от старт менюто чрез изписване, но не е препоръчително да разделяте дялове там, където е инсталиран windows-a, защото може да доведе до проблеми в работата му.
Във вашия случай дискът Ви има предостатъчно свободно пространство, а и е SSD, така, че няма защо да се притеснявате да го разделяте на дялове - операционната Ви система има достатъчно пространство за да работи с оптимална скорост.
Поздрави,
Добрина